Kragnetwerk onder druk ná probleme by KoebergArgieffoto Eskom het Maandag aangekondig dat die land se kragnetwerk weer onder druk is nadat ŉ eenheid by die Koeberg-kragstasie buite werking gestel is. “Die eenheid is buite werking weens ŉ tegniese probleem,” het Khulu Phasiwe, ŉ woordvoerder van Eskom, gesê. “Die kragnetwerk is relatief stabiel, maar sal later vandag onder druk wees aangesien ons 900MW van die eenheid by Koeberg verloor het.” Die eenheid is Sondag buite werking gestel. “Ons verwag Maandag terugvoer van tegnici oor wat die probleem by die eenheid is,” het hy gesê. Dié eenheid was veronderstel om volgende Maandag geskeduleerde onderhoud te ondergaan. “Tegnici se terugvoer sal bepaal of die geskeduleerde onderhoud vroeër geskuif gaan word,” Phasiwe bygevoeg.